CELEX: 62016CN0080
Language: et
Date: 2016-02-12 00:00:00
Title: Kohtuasi C-80/16: Eelotsusetaotlus, mille on esitanud Tribunal administratif de Montreuil (Prantsusmaa) 12. veebruaril 2016 – ArcelorMittal Atlantique et Lorraine versus Ministre de l’Écologie, du Développement durable et de l'Énergie

18.4.2016   
            
            
               ET
            
            
               Euroopa Liidu Teataja
            
            
               C 136/18
            
         Eelotsusetaotlus, mille on esitanud Tribunal administratif de Montreuil (Prantsusmaa) 12. veebruaril 2016 – ArcelorMittal Atlantique et Lorraine versus Ministre de l’Écologie, du Développement durable et de l'Énergie
   (Kohtuasi C-80/16)
   (2016/C 136/24)
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal administratif de Montreuil
   
      Põhikohtuasja pooled
   
   
      Kaebuse esitaja: ArcelorMittal Atlantique et Lorraine
   
      Vastustaja: Ministre de l’Écologie, du Développement durable et de l’Énergie
   
      Eelotsuse küsimused
   
   
               1.
            
            
               Kas Euroopa Komisjon, jättes kuummetalli võrdlusaluse väärtusest välja elektri tootmiseks taaskasutatavate jääkgaaside heitkogused, läks otsusega nr 2011/278/EL (1) vastuollu direktiivi 2003/87/EÜ (2) artikli 10a lõikega 1 osas, mis puudutab eelnevate võrdlusaluste määramise eeskirju ja eriti eesmärki tagada tõhus jääkgaaside energia taaskasutamine ning võimalust eraldada tasuta saastekvoote jääkgaasidest toodetud elektrienergia puhul?
            
         
               2.
            
            
               Kas Euroopa Komisjon, tuginedes selles otsuses kuummetalli võrdlusaluse väärtuse määramisel raua ja terase BREF-i dokumendile ja dokumendile LDSD 2007, rikkus kohustust kasutada kõige täpsemaid ja ajakohasemaid olemasolevaid teaduslikke andmeid, mida ta oleks pidanud tegema ja/või hea halduse põhimõtet?
            
         
               3.
            
            
               Kas Euroopa Komisjoni poolt otsuses 2011/278/EL tehtud valik, kui see leiab kinnitust, kasutada paagutatud maagi võrdlusaluse määramisel ühe võrreldava käitisena ka sellist käitist, kus toodeti nii paagutatud maagist kui brikettidest, võis kaasa tuua võrdlusaluse väärtuse õigusvastasuse?
            
         
               4.
            
            
               Kas Euroopa Komisjon on rikkunud Euroopa Liidu Toimimise Lepingu artiklist 296 tulenevat põhjendamiskohustust, jättes selle valiku põhjused selles otsuses konkreetselt täpsustamata?
            
         
      (1)  Komisjoni 27. aprilli 2011. aasta otsus millega määratakse kindlaks kogu liitu hõlmavad üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste tasuta saastekvootide ühtlustatud eraldamiseks (ELT L 130, lk 1).
   
      (2)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32, ELT eriväljaanne 15/007, lk 631).